
ДО
ОБЩИНСКИТЕ СЪВЕТНИЦИ
В ДОБРИЧКИ ОБЩИНСКИ СЪВЕТ


ПРЕДЛОЖЕНИЕ 
от
ГЕОРГИ СЛАВЧЕВ КОЕВ
Председател на Добрички общински съвет

ОТНОСНО: Допълване на задачите на постоянната Етична комисия съгласно Решение № 452/27.08.2025 г. на Добричкия общински съвет във връзка с прилагането на Закона за прозрачност при представителство на интереси

УВАЖАЕМИ ОБЩИНСКИ СЪВЕТНИЦИ,
[bookmark: _GoBack]С Решение № 452/27.08.2025 г. Добричкият общински съвет е избрал постоянна Етична комисия с председател Петко Иванов Игнатов и членове Маринела Вълчева Балчева – заместник-председател, Мария Костадинова Янакиева – секретар, Пламен Недев Петров - член и Георги Славчев Коев - член. На комисията е възложено изработването на проект на Етичен кодекс на общинските съветници, провеждането на обществено обсъждане и внасянето на проекта за разглеждане от Общинския съвет.
След приемането на посоченото решение е обнародван Законът за прозрачност при представителство на интереси (ЗППИ), който въвежда нови изисквания към взаимодействието на председателите на общински съвети и общинските съветници с представители на интереси. Това налага подготвяната етична уредба да бъде съгласувана с организационни правила за нейното изпълнение.
Необходимо е да се изработи самостоятелен проект на Правила за провеждане, документиране и отразяване на лични срещи с представители на интереси. С него следва да се уредят заявяването и организирането на срещите, документирането им, предоставянето на данните за календарите и отговорностите на участващите съветници и подпомагащите служители.
Предлагам изработването на правилата да бъде възложено на постоянната Етична комисия като допълнение към вече възложената ѝ задача. Подготовката от същата комисия ще осигури съгласуваност с проекта за Етичен кодекс и ясно разпределение на отговорностите. Проектът следва да съдържа необходимата преходна уредба, съобразена с § 8 от преходните и заключителните разпоредби на ЗППИ и въвеждането на Регистъра за прозрачност в експлоатация.
Предвид Изложеното, предлагам Добричкият общински съвет да приеме следното решение:
ПРОЕКТ НА РЕШЕНИЕ
На основание чл. 21, ал.2 от ЗМСМА във връзка с чл. 64, ал.1 от ПОДОбСНКВОА, Добричкият общински съвет
РЕШИ:

1. Допълва задачите на постоянната Етична комисия съгласно Решение № 452/27.08.2025 г. на Добричкия общински съвет, като ѝ възлага да изработи проект на Правила за провеждане, документиране и отразяване на лични срещи с представители на интереси, заедно с мотиви и приложения към него.
2. Възлага на комисията при изработването на проекта да осигури съответствието му с възложения за изработване Етичен кодекс, Закона за прозачност при представителство на интереси и Наредба № Н-1 от 8 юли 2026 г. за Регистъра за прозрачност, включително относно началния момент на прилагане на съответните изисквания.
3. Комисията да приеме проекта на правила и мотивите към него с решение и да ги предостави на председателя на Добричкия общински съвет за публикуване на интернет страницата на Община Добричка, раздел „Общински съвет“, за обществено обсъждане с 30-дневен срок за предложения и становища.
4. След приключване на общественото обсъждане комисията да разгледа постъпилите предложения и становища, да приеме справка с обосновка за неприетите предложения и да внесе окончателния проект, мотивите и справката за разглеждане от Добричкия общински съвет. Справката да бъде публикувана преди приемането на правилата.
5. В останалата си част Решение № 452/27.08.2025 г. на Добричкия общински съвет остава непроменено.



ВНОСИТЕЛ:


				ГЕОРГИ КОЕВ
				Председател на Добрички общински съвет

